AIŠKINAMASIS RAŠTAS

Dėl Molėtų rajono savivaldybės privatizavimo fondo likvidavimo

1. **Parengto tarybos sprendimo projekto tikslai ir uždaviniai**

Nuo 2016 m. sausio 1 d. įsigaliojus Lietuvos Respublikos viešojo sektoriaus atskaitomybės įstatymo 2 straipsnio 19 dalies, Lietuvos Respublikos biudžeto sandaros įstatymo 3 straipsnio 2 dalies, Lietuvos Respublikos valstybei ir savivaldybėms priklausančių akcijų privatizavimo įstatymo 7 straipsnio pakeitimams Privatizavimo fondo sąvokos nelieka. Savivaldybėms priklausančių akcijų privatizavimo lėšos pervedamos į savivaldybės biudžeto sąskaitą, o ne specialiąją, kaip buvo iki įstatymų pakeitimų įsigaliojimo dienos. Molėtų rajono savivaldybės privatizavimo fondo (toliau – Privatizavimo fondas) sąskaitoje turto, įsipareigojimų ir fondo pinigų likučio nėra. Likviduojamo viešojo sektoriaus subjekto – Privatizavimo fondo gautinas sumas siūloma perduoti Molėtų rajono savivaldybės administracijai.

Parengto sprendimo projekto tikslas – likviduoti nuo 2016 m. birželio 30 d. viešojo sektoriaus subjektą Privatizavimo fondą ir perduoti likviduojamo viešojo sektoriaus subjekto gautinas sumas Molėtų rajono savivaldybės administracijai bei nustatyti veiksmus, kurie turi būti atlikti buhalterinėje apskaitoje, naikinant Privatizavimo fondą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 17 punktas, 4 dalis, 18 straipsnio 1 dalis;

14-ojo viešojo sektoriaus apskaitos ir finansinės atskaitomybės standarto „Jungimai ir investicijos į asocijuotuosius subjektus“, patvirtinto Lietuvos Respublikos finansų ministro 2008 m. gruodžio 9 d. įsakymu Nr. 1K-430 „Dėl viešojo sektoriaus apskaitos ir atskaitomybės 14-ojo standarto patvirtinimo“, 9.3, 124 ir 125 punktai;

 Lietuvos Respublikos viešojo sektoriaus atskaitomybės įstatymo Nr. X-1212 2 straipsnio pakeitimo įstatymas;

Lietuvos Respublikos biudžeto sandaros įstatymo Nr. I-430 3, 13, 22 ir 26 straipsnių pakeitimo įstatymo 1 straipsnis,

Lietuvos Respublikos valstybei ir savivaldybėms priklausančių akcijų privatizavimo įstatymo Nr. VIII-480 7 straipsnio pakeitimo įstatymas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – teisės aktų vykdymas.

Neigiamos pasekmės – nėra.

**4. Priemonės sprendimui įgyvendinti**

Nustatyta tvarka likviduoti Privatizavimo fondą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.